கேள்வி: அபிசார வேள்வி பற்றி தகவல் சொல்.
பதில்: அபிசார வேள்வி, அதர்வண வேதம் கூறப்பட்ட வேள்வியாகும். இவ்வேள்வி ஒரு குறிப்பிட்ட மந்திரம் அல்லது சடங்குகளைப் பயன்படுத்தி நடத்தப்படும். இது நல்லது அல்லது தீய நோக்கங்களுக்காக நடத்தப்படலாம். மேலும் எதிரிகளை அழிக்க அல்லது அவர்கள் மீது தீச்செயல்களை செய்ய நடத்தப்படும் வேள்வியாகக் கருதப்படுகிறது.[https://www.thehindu.com/news/national/easy-to-understand/article67863530.ece Abisara Yaga] சில சமயங்களில் ஒரு குறிப்பிட்ட காரியத்தை வெற்றிகரமாக முடிக்கவும் அபிசார யாகம் நடத்தப்படுகிறது. புராணம், திருவிளையாடல் புராணம் நாகமேய்த படலம் மற்றும் திருப்பராய்த்துறை பராய்த்துறைநாதர் கோயில் தலபுராணங்கள் சிவன் அழிக்க முனிவர்கள் செய்த அபிசார வேள்வியை குறித்துள்ளது.[https://www.dailythanthi.com/aalaya-varalaru/sri-paraithurainathar-temple-tirupparaaitturai-1100892 முனிவர்களின் ஆணவத்தை அடக்கிய இறைவன்]
கேள்வி: அபிசார வேள்வி - தொன்ம வரலாறு குறித்து விரிவாக சொல்லுங்கள்.
பதில்: தவ வாழ்க்கை மேற்கொண்டிருத தாருகாவனத்து முனிவர்கள் சிவன் சிந்தனை இன்றி கடமையை செய்வதே போதுமானது என்று எண்ணி வாழ்ந்தனர். எனவே இம்முனிவர்களின் ஆணவத்தை அடக்க சிவபெருமான் அழகிய பிட்சாடனர் வேடத்த்தில், பிட்சை பாத்திரம் ஏந்தில் மோகினி வடிவத்தில் விஷ்ணுவுடன் தாருகாவனம் சென்றார். முனிவர்களும் அவர்களது பத்தினிமார்களும் இத்தெய்வத் தம்பதிகளைக் காண் கின்றனர். முனிவர்கள் மோகினியைத் தொடர்கின்றனர்; அவர்தம் பத்தினிமார் பிட்சாடனரைத் தொடர்கின்றனர். சிறிது நேரத்தில் முனிவர்கள் இத்தெய்வத் தம்பதிகளின் உண்மை உருவங்களைத் தெளிகின்றனர் முனிவர்கள் பிச்சாடன மூர்த்தியை அழிக்க அபிசார வேள்வியை செய்தனர். வேள்வியில் தோன்றிய புலியை சிவபெருமான் மேல் ஏவினர். சிவபெருமான் புலியைக் கொன்று அதன் தோலை ஆடையாக உடுத்திக் கொண்டார். பின் முனிவர்கள் மானை ஏவினர். இறைவன் மானை அடக்கி தனது இடக்கரத்தில் ஏந்திக் கொண்டார். மேலும் பிச்சாடனர் மீது முனிவர்கள் பாம்புகளை ஏவினர். சிவபெருமான் அவற்றை தனக்குரிய அணிகலன்களாக மாற்றி இடுப்பிலும், கழுத்திலும் ஏற்றுக் கொண்டார். பின்னர் முனிவர்கள் பூத கணங்கள் ஏவினர். சிவபெருமான் அவற்றை தனது படையில் சேர்த்துக் கொண்டார். முனிவர்கள் மிகப்பெரிய யானையை ஏவினர். இறைவன் அந்த யானையின் தோலை உரித்து போர்த்திக் கொண்டு கஜசம்ஹார மூர்த்தியாக காட்சியளித்தார். முனிவர்கள் சினமுற்று முயலகன் என்ற அரக்கனை ஏவுகின்றனர். சிவபெருமான முயலகனை காலின்கீழ் மிதித்து அடக்கி நடனம் ஆடுனார். இதன் பிறகுதான் முனிவர்களின் ஆணவம் அடங்கியது. முனிவர்களுக்கு இறைவன் தாருகாவனேஸ்வரராக காட்சியளித்து செருக்குற்ற முனிவர்களை மாற்றி தடுத்தாட்கொண்டார்.[https://www.maalaimalar.com/devotional/worship/2016/06/21134140/1020405/Rishi-ego-removing-Shiva.vpf முனிவர்களின் கர்வத்தை நீக்கிய ஈசன்][https://www.dinamani.com/religion/religion-articles/2017/Aug/23/tharuka-forest-rishi-fight-against-lord-shiva-2760493.html இன்பகனம் என்றால் என்ன?]